Janubiy Koreyada Zika bezgagiga chalinish bilan bog‘liq birinchi holat qayd etildi

Janubiy Koreyada Zika bezgagiga chalinish bilan bog‘liq birinchi holat qayd etildi. Virus Braziliyadan sayohatdan qaytgan mamlakat fuqarosida aniqlangan, deya xabar beradi “RIA Novosti”. 

Yonhap ma’lumotlariga ko‘ra, ismi-sharifi oshkor etilmayotgan 43 yoshli koreyalikdan olingan tahlillar unda Zika virusi mavjudligini tasdiqlagan. Hozircha bemorning 17-fevraldan 11-martgacha Braziliyada bo‘lgani, 16-mart kuni esa o‘zini noxush his etgani, jumladan, mushaklarida kuchli og‘riq kuzatilgani ma’lum qilingan, xolos.